Þingræður haldnar á Alþingi Íslendinga

Frsm. (Bernharð Stefánsson) : N. sú, er um mál þetta hefur fjallað, leggur til að frv. verði samþ. Ég sé ekki þörf að skýra þessa afstöðu mikið nánar. Öllum er það ljóst, að ekki er hægt að breyta umferðarreglum, eins og nú er ástatt í landinu, og voru því sett bráðabirgðal. um að fresta gildistöku bifreiðal. og umferðarl., en þau fyrirskipuðu „hægri handar akstur“. Er þetta frv. til staðfestingar á þeim bráðabirgðal.



Ég er n. algerlega sammála um, að brýna nauðsyn hafi borið til að fresta framkvæmd umferðarl., a. m. k. þeim ákvæðum, er lúta að hægri handar akstri, enda mun enginn ágreiningur vera um það atriði. En mér virðist nokkuð öðru máli skipta um bifreiðal. Sennilegt er, að það séu einnig einhver atriði í þeim 1., er séu svo nátengd umferðarl., að nauðsyn beri til að láta þau ná gildistöku samhliða þeim. En á hinn bóginn virðist mér, að mörg af nýmælunum í bifreiðal. séu þess eðlis, að þær orsakir, sem valda því, að nauðsynlegt er að láta umferðarl. ekki koma til framkvæmda fyrst um sinn, komi ekki í bág við nýmæli hinna fyrrtöldu. Ég vildi mælast til þess, að samgmn. vildi athuga milli 2. og 3. umr. þessa frv. í samráði við hæstv, dómsmrh., hvort ekki gæti komið til mála að láta vissar gr. bifreiðal. ná gildistöku nú, þótt fresta yrði einhverjum ákvæðum þess. Mig skortir þekkingu á því, hvort þetta er samrýmanlegt frá lögfræðilegu sjónarmiði, en mér er kunnugt um, að töluverð áherzla var lögð á að lögfesta nokkur nýmæli bifreiðal., þegar þau voru til umr. hér á Alþ. í fyrra. Ég vænti þess, að hv. samgmn. taki þessi ummæli mín til greina og athugi þetta milli 2. og 3. umr.

Frsm. (Bernharð Stefánsson) : Mér er sjálfsagt óhætt að lofa því fyrir hönd samgmn., að það, sem hv. 2. þm. S.-M. minntist á, verði tekið til athugunar. En ég skal játa það, að n. athugaði ekki sérstaklega, þegar hún afgr. málið, hvort unnt væri að láta vissar gr. bifreiðal. ná gildistöku strax, heldur hafði hún það í huga, að ekki væri hægt að breyta umferðarreglunum meðan brezka setuliðið er í landinu, og mælti með frv. af þeim ástæðum. Má vera, að réttara væri að endurskoða bifreiðal. og umferðarl. og taka „vinstri akstur“ aftur í lög með þeim hætti. Mun þetta verða athugað.

Flm. (Brynjólfur Bjarnason) : Herra forseti! Það þarf í raun og veru ekki að segja mikið meira um þétta frv. en það, sem stendur í grg., er fylgir því. Ég held, að þar sé tekið fram allt það, er máli skiptir, enda er þetta frv. ákaflega einfalt. Efni þess er á þá leið, að niður skuli falla þær gr. 1. um stéttarfélög og vinnudeilur, sem fjalla um takmarkanir á rétti til vinnustöðvunar, og lagt er til, að stéttarfélögin og félög atvinnurekenda skuli, hvað vinnustöðvun snertir, fara eftir þeim reglum, sem þau hafa sjálf samþ. Það hafa frá því að þessi 1. voru sett v erið skiptar skoðanir um réttmæti þeirra takmarkana, er stéttarfélögunum voru settar viðvíkjandi vinnustöðvun samkv. núgildandi l. um þetta efni. Sósíalistafl. hefur frá upphafi verið andvígur öllum þessum takmörkunum, en eftir að reynslan er komin til skjalanna, þá held ég, að fullyrða megi, að það sé næstum einhuga krafa verkamanna, að þessi ákvæði verði afnumin, því að þau hafa orðið til tjóns fyrir verkamannasamtökin. L. um stéttarfélög og vinnudeilur eru þannig úr garði gerð, að ákaflega erfitt er að átta sig á, hvort vinnustöðvun sé leyfileg eða óleyfileg, enda hafa dómar félagsdóms í slíkum málum oft vakið hina mestu furðu, er þeir hafa komið, sem er afleiðing þess, að lagaákvæði þau, sem oftast hefur verið dæmt eftir, eru mjög óljós, og oft hafa stéttarfélög verið dæmd í stórsektir fyrir vinnustöðvun þrátt fyrir það, að þau hafa eftir beztu samvizku reynt að þræða fyrirmæli þessara 1„ en ekki tekizt. En raunar var á þetta bent hér á Alþ., þegar verið var að ganga frá þessum lögum. Ef atvinnurekendur vilja tryggja sig gegn fyrir varalausum vinnustöðvunum, verða þeir að gera það með því að ná samningum við verkalýðsfélögin, sem er líka langeðlilegasta leiðin. – Þessi ákvæði l. um vinnudeilur hafa í stuttu máli sagt enga aðra þýðingu en þá að gera verkalýðsfélögunum sem erfiðast fyrir í deilum við atvinnurekendur. Ég þarf svo ekki að fara fleiri orðum um þetta, en legg til, að frv. verði visað til 2. umr. og allshn.